ROZHODNUTIE RADY 2008/884/SZBP
z 21. novembra 2008,
ktorým sa vykonáva jednotná akcia 2007/369/SZBP o zriadení policajnej misie Európskej únie v Afganistane (EUPOL AFGHANISTAN)
RADA EURÓPSKEJ ÚNIE,
so zreteľom na jednotnú akciu Rady 2007/369/SBZP o zriadení policajnej misie Európskej únie v Afganistane (EUPOL AFGHANISTAN), a najmä na jej článok 13 ods. 2 v spojení s článkom 23 ods. 2 prvým pododsekom druhou zarážkou Zmluvy o Európskej únii,
keďže:
(1)
Rada 30. mája 2007 prijala jednotnú akciu 2007/369/SZBP (1) na obdobie troch rokov. Operačná fáza misie EUPOL AFGHANISTAN sa začala 15. júna 2007.
(2)
Rada má stanoviť finančnú referenčnú sumu určenú na krytie výdavkov súvisiacich s misiou EUPOL AFGHANISTAN na obdobie od 1. decembra 2008 do 30. novembra 2009,
PRIJALA TOTO ROZHODNUTIE:
Článok 1
Finančná referenčná suma určená na krytie výdavkov súvisiacich s misiou EUPOL AFGHANISTAN na obdobie od 1. decembra 2008 do 30. novembra 2009 je 64 000 000 EUR.
Článok 2
Toto rozhodnutie nadobúda účinnosť dňom jeho prijatia.
Článok 3
Toto rozhodnutie sa uverejní v Úradnom vestníku Európskej únie.
V Bruseli 21. novembra 2008